Diari Oficial de la Generalitat Valenciana


Sumari del DOGV 9289, del 02-03-2022 (2022/1683)

RESOLUCIÓ de 21 de febrer de 2022, de la Vicepresidència i Conselleria d'Igualtat i Polítiques Inclusives per la qual es concedeix una beca vacant per a la realització de pràctiques professionals en la Direcció General d'Infància i Adolescència.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9289

Data del DOGV
:   02-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1683


Data del document
:   21-02-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de febrer de 2022, de la Vicepresidència i Conselleria d'Igualtat i Polítiques Inclusives per la qual es concedeix una beca vacant per a la realització de pràctiques professionals en la Direcció General d'Infància i Adolescència. [2022/1683]  
Mitjançant la Resolució de 23 de juliol de 2020, de la Vicepresidència i Conselleria d'Igualtat i Polítiques Inclusives (DOGV 8871, 31.07.20), es van convocar dues beques per a la realització de pràctiques professionals en la Direcció General d'Infància i Adolescència, a l'empara de l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència (d'ara endavant, ordre de bases).  
Mitjançant la Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives (DOGV 8965, 02.12.20), es van concedir les dues beques convocades i es van constituir les borses de reserva per a eventuals vacants.  
Mitjançant la Resolució de 16 d'agost de 2021, de la directora general d'Infància i Adolescència, es concedeix una beca per a la realització de pràctiques professionals en la Direcció General d'Infància i Adolescència per al període de l'1 de setembre de 2021 al 30 de novembre de 2021 a favor de Joan Vicent Sánchez Ortí seleccionat de la borsa de reserva per a beques professionals destinades a persones llicenciades o graduades en Psicologia, per haver-hi renunciat una de les persones becades. Aquest període de duració va ser prorrogat fins al 31 de maig de 2022 mitjançant la Resolució de 27 d'octubre de 2021, de la directora general d'Infància i Adolescència.  
Per la Resolució de 10 de febrer de 2022, de la directora general d'Infància i Adolescència, s'accepta la renúncia de Joan Vicent Sánchez Ortí, presentada amb data 31 de gener de 2022, a la beca concedida amb efectes del dia 1 de febrer de 2022.  
L'article 18 de l'ordre de bases regula la concessió de les beques en cas de renúncia en els següents termes: «Si alguna beca queda vacant abans que concloga el seu període de duració, a causa de renúncies, abandons, incompliment d'obligacions o qualsevol altra causa, es podrà concedir una nova beca, per període de gaudi restant. La concessió s'efectuarà seguint l'ordre de la borsa de reserva.»  
Comunicada aquesta circumstància a les persones integrants de la borsa de reserva de la beca, seguint l'ordre de prelació establit, la primera d'aquestes ha declinat l'oferiment. La segona candidata, María Pilar Albelda Catalán, ha acceptat la beca i ha acreditat el compliment dels requisits per a ser-ne beneficiària.  
En virtut del que s'ha exposat i de conformitat amb el que s'estableix en l'article 9 del Decret 132/2009 i en l'article 11 de l'Ordre de bases, resolc:  
  
Primer  
Concedir a María Pilar Albelda Catalán la beca vacant per a la realització de pràctiques professionals de persones graduades o llicenciades en Psicologia pel període comprés entre l'1 de març de 2022 i el 31 de maig de 2022, tots dos inclusivament, amb les condicions establides en la Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen dues beques per a la realització de pràctiques professionals en la Direcció General d'Infància i Adolescència i sense perjudici de les possibles pròrrogues que hi pogueren correspondre.  
  
Segon  
Ordenar la publicació de la present resolució en el Diari Oficial de la Generalitat Valenciana, que tindrà els efectes de notificació, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució, que posa fi a la via administrativa, es podrà interposar recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament, recurs de reposició davant l'òrgan que la va dictar, en el termini d'un mes, comptador des de la data esmentada, tot això d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de febrer de 2022.- La directora general d'Infància i Adolescència (p. d. Resolució de 29.02.2016, DOGV 7736 de 08.03.2016): Rosa Josefa Molero Mañes.